
AZ ELŐTERJESZTÉS SORSZÁMA:
MELLÉKLET: 
Szekszárd és Térsége Önkormányzati Társulás

2014. január 29-i ülésére

Tárgy: Javaslat a Szekszárd és Térsége Önkormányzati Társulás 2014. évi költségvetésének  elfogadására

Előadó: Horváth István Társulási Tanács elnöke

Az előterjesztést készítette: 
Pál József igazgatóságvezető
Tisztelt Önkormányzati Tanács!

Az államháztartásról szóló 2011. évi CXCV. törvény (a továbbiakban: Áht.) 26. § (1) bekezdése értelmében a társulások költségvetésének elkészítésénél az Áht. 23- 25. §-ának helyi önkormányzatokra vonatkozóan megállapított rendelkezéseit kell alkalmazni, azzal, hogy

 a) költségvetési rendeleten költségvetési határozatot kell érteni,

 b) a képviselő-testület hatáskörét a társulási tanács gyakorolja,

 c) a polgármester részére meghatározott feladatokat a társulási tanács elnöke látja el,

   d) a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

Az Áht. 23. § (2) – (3) bekezdése az alábbiak szerint határozza  meg, hogy a helyi önkormányzat költségvetésének milyen előirányzatokat, illetve rendelkezéseket kell kötelezően tartalmaznia:

„23. § (2) A helyi önkormányzat költségvetése tartalmazza

 a) a helyi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok, és kötelező feladatok, önként vállalt feladatok, állami (államigazgatási) feladatok szerinti bontásban,

 b) a helyi önkormányzat által irányított költségvetési szervek engedélyezett létszámát, valamint költségvetési bevételeit és költségvetési kiadásait előirányzat-csoportok, kiemelt előirányzatok, és kötelező feladatok, önként vállalt feladatok, állami (államigazgatási) feladatok szerinti bontásban,

 c) a költségvetési egyenleg összegét működési és felhalmozási cél szerinti bontásban,

 d) a költségvetési hiány belső finanszírozására szolgáló előző évek költségvetési maradványának, vállalkozási maradványának igénybevételét, ideértve a 73. § (1) bekezdés a) pont ac) alpontja szerinti betét visszavonását működési és felhalmozási cél szerinti tagolásban,

 e) a d) ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételeket és kiadásokat működési és felhalmozási cél szerinti tagolásban,

 f) a költségvetési év azon fejlesztési céljait, amelyek megvalósításához a Stabilitási tv. 3. § (1) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

 g) a Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit, és

 h) a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást.

 (3) A költségvetési rendeletben elkülönítetten szerepel az évközi többletigények, valamint az elmaradt bevételek pótlására szolgáló általános tartalék és céltartalék.”

Emellett az Áht. 24. § (4) bekezdése meghatározza, hogy az önkormányzati költségvetés benyújtásakor milyen mérlegeket és kimutatásokat kell előterjeszteni, illetve bemutatni.

„(4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell – szöveges indokolással együtt – bemutatni:

 a) a helyi önkormányzat költségvetési mérlegét közgazdasági tagolásban, előirányzat felhasználási tervét,

 b) a többéves kihatással járó döntések számszerűsítését évenkénti bontásban és összesítve, és

 c) a közvetett támogatásokat – így különösen adóelengedéseket, adókedvezményeket – tartalmazó kimutatást.”

A társulás 2014. évi költségvetése a fenti rendelkezésekre tekintettel került elkészítésre. 

Kérem a Társulást, hogy tárgyalja meg az előterjesztést és hozza meg döntését. 

Szekszárd, 2014. január 27.








Horváth István







                  Társulási Tanács elnöke

Határozati javaslat

Szekszárd és Térsége Önkormányzati Társulás 2014. évi költségvetéséről                                                                                                                                                                                                   

Szekszárd és Térsége Önkormányzati Társulás az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet előírásaira a Társulás 2014. évi költségvetését az alábbiak szerint fogadja el:                                                                                                                                                                                                        

I. A költségvetési határozat hatálya

1.
A költségvetési határozat hatálya az Önkormányzati Társulásra, valamint a munkaszervezetre terjed ki.

II. A költségvetés bevételei és kiadásai

1.
Az Önkormányzati Társulásra 2014. évi költségvetésének

                           a) bevételi főösszegét  22 841 ezer Ft-ban,

          

    b) kiadási főösszegét  22 841  ezer Ft-ban

állapítja meg.

2.
Az Önkormányzati Társulás a költségvetési egyenleg  

a)
működési célú összegét: 22 841 ezer Ft-ban,

b)
felhalmozási célú összegét:      0 ezer Ft-ban

           állapítja meg.

3.
A II/ 1. pontban megállapított költségvetési bevételeket és költségvetési kiadásokat az I. mérleg alapján határozza meg az Önkormányzati Társulás.

4.
A Társulás a 2014. évi költségvetésében olyan fejlesztési célt, amelynek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé – az adósságot keletkeztető ügyletek várható együttes összegével együtt az 2.  melléklet szerint hagyja jóvá.

5.
A Társulás a Társulás összevont költségvetési mérlegét közgazdasági tagolásban az I. mérleg szerint hagyja jóvá.

6.
A Társulási Tanács a 2014. évi 

a) általános tartalék előirányzatát 0  ezer Ft-ban,

b) felhalmozási céltartalék előirányzatát 0 ezer Ft-ban

  állapítja meg.

7.
A működési és felhalmozási célú bevételi és kiadási előirányzatokat mérlegszerűen az I. melléklet tartalmazza.

8.
A Társulás a többéves kihatással járó kötelezettségek (feladatok) előirányzatait éves bontásban és összesítve a 4. melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

9.
A Társulás a Társulás 2014. évi előirányzat-felhasználási ütemtervét havi bontásban a 3. melléklet szerint hagyja jóvá, melyet véglegesen az adott költségvetés elfogadásakor állapít meg.

III. A költségvetés végrehajtásának szabályai

1.
A társulási szintű költségvetés végrehajtásáért az elnök, a könyvvezetéssel kapcsolatos feladatok ellátásáért a munkaszervezet-vezető a felelős.

2.
A Társulás bevételi és kiadási előirányzatai év közben megváltoztathatók.

3.
A Társulás kizárólagos hatáskörébe tartozik a költségvetési határozat módosítása. 

4.
Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet. 

5.
A Társulás költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Társulás jogosult.

6.
Az év közben engedélyezett központi támogatások felhasználásáról, valamint a társulás költségvetési szerve által javasolt előirányzat-átcsoportosítások miatt a költségvetési határozat módosításáról a Társulás a munkaszervezet-vezető által történő előkészítése után, az elnök előterjesztése alapján, szükség szerint dönt. 

7.
Az önállóan gazdálkodó költségvetési szerv költségvetési határozatban meghatározott bevételi és kiadási előirányzatai felett a költségvetési szerv vezetői előirányzat-felhasználási jogkörrel rendelkeznek.

8.
A munkaszervezet az évközi előirányzat-módosításokról, az előirányzat felhasználásáról köteles naprakész nyilvántartást vezetni.

9.
Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani. 

10.
A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Társulás döntése alapján csökkenthetők, zárolhatók, törölhetők. 

11.
A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével). 

12.
A működési célú állami támogatás évközi emeléséből származó többletforrásból működési tartalékot kell képezni. A felhalmozási célú állami támogatásból, egyéb céljellegű felhalmozási forrásból származó nem tervezett bevételből a céljának megfelelő felhalmozási kiadási előirányzatot kell képezni.

13.
A feladat elmaradásából származó (személyi és dologi) megtakarítások felhasználására csak a Társulás engedélyével kerülhet sor.

14.
A Társulás által jóváhagyott kiemelt előirányzatokat a költségvetési szerv köteles betartani. 

15.
A költségvetési szerv pénzmaradványa (a 2013-ben vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével) a beszámolóval együtt történő felülvizsgálatot, illetve a társulási jóváhagyást követően használható fel. 

16. A Társulás számlavezető bankja az OTP Bank Nyrt 

17. Amennyiben év közben hitelfelvétel, kezességvállalás válik szükségessé, azokról és a költségvetés szükséges módosításáról a Társulás külön dönt.

18. A Társulás a gazdálkodás során az év közben létrejött átmenetileg szabad pénzeszközöket hitelintézeti lekötés és nyílt befektetési alap útján hasznosíthatja. 

19. Az előírások szerint a tartalék felhasználásáról a Társulás dönt. Az általános tartalék az évközi működési és fejlesztési többletigények finanszírozására, vis maior helyzetek megoldására, valamint az elmaradt bevételek pótlására szolgál. 

20. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.
IV. Záró rendelkezések

1.
Ez a költségvetési határozat az elfogadása napján lép hatályba. 
_____________________


     ______________________

Horváth István 


Amreinné dr. Gál Klaudia jegyző 
      elnök 


      távollétében dr. Göttlinger István jegyző 

                              helyettesítő aljegyző,

        munkaszervezet-vezető

